
KILPAILUKUTSU


Kouvolan Suunnistajat järjestää:
Lyhennetty pitkän matkan kansallinen suunnistuskilpailu

Kouvolan Elimäellä Hangasmäen maastossa porrastetuin lähdöin klo 11-15.


Sarjat: H/D21A, H/D35, H/D40, H/D45, H/D50, H/D55, H/D60, H/D65, H/D70, H/D75, H/D80, H85, H/D20, H/D18, H/D16, H/D14, H/D13, H/D12, H/D12TR, H/D10RR, H/D9RR RR-saattajasarja.

Maasto: Laajahko, loivarinteisiä mäkialueita sisältävä maastoalue. Maastopohja on enimmäkseen hyväkulkuista, joskin maasto sisältää luonnollisesti metsätaloudellisesti vaihtelevilla asteilla olevia alueita.

Kartta: Kartan mittakaava on 1:10 000, sarjoissa H/D50 ja vanhemmilla 1:7 500, käyräväli 5 metriä. Tulostekartta 6-värisenä 6/2020. 
Maastotyö Asko Määtän taattua karttatyötä.

Matkat: Kilpailumatkat ja tavoiteajat ovat lajisääntöjen pitkän matkan mukaiset hieman lyhennettynä.

Ilmoittautuminen: Oltava perillä viimeistään maanantaina 29.6.2020 klo 24.00 mennessä IRMA-palveluun, sähköpostitse mikko.velhontie@outlook.com tai postitse Mikko Kekki, Velhontie 17, 45740 Kuusankoski. Ilmoittautumisen yhteydessä on ilmoitettava kilpailijan Emit–numero. Ilmoittamatta jättäneille varaamme vuokrakortin, jonka saa infosta hintaan 5 €/päivä. 

Jälki-ilmoittautumiset: Kaksinkertaisin maksuin keskiviikkoon 1.7.2020 klo 24.00 mennessä IRMAn kautta. Saattajasarjaan on mahdollista ilmoittautua kilpailupaikan info -pisteellä kilpailupäivänä klo 11.30 mennessä. 

Osallistumismaksut: Sarjat 21-85 18€, nuoret (sarjat 14-20) 13€ ja lapset (sarjat 9-13 sekä saattajasarja) 10€. 

Opastus: VT6:n ja tien n:o 360 risteys Elimäellä (Alppiruusun risteys). Ajoaika kilpailukeskukseen 3 minuuttia, pysäköinnin navigaattoriosoite Kausalantie 312, Kouvola. Opastus paikallaan kilpailupäivän aamuna klo 8 alkaen.

Paikoitus: Tienvarsipysäköinti. Kävelymatkaa enimmillään noin 1 km.

Lähdöt: Ensimmäiset lähdöt klo 11-15 todennäköisesti vapain lähtöajoin. Koronaohjeistuksen mahdollisesti muuttuessa lopullinen lähtötapa kilpailuohjeissa ilmoittautumisajan jälkeen.

Lähtöluettelot: Julkaistaan, mikäli normaalin lähtöluettelon teko sallitaan tuolloin voimassa olevien ohjeistuksien mukaan.

Palkinnot: H/D21A-sarjoissa kolme parasta palkitaan ostokortein. Alle 14-vuotiaiden ja nuorempien sarjoissa maalissa annetaan kaikille osallistumispalkintona Arboretum-henkinen muisto.  Muissa sarjoissa vain voittajille ostokorttipalkinto. Lisäksi arvontapalkintoina vapaalippuja Arboretum-vierailulle.
 
Piikkarikielto: Piikkareiden käyttö on kielletty. Nastarit on sallittu.

Kilpailukeskus: Maasto-olosuhteissa. Kilpailukeskuksessa on, wc:t, ensiapu, urheiluvälinemyyntiä sekä takeaway-kanttiini. Pesumahdollisuutta ei järjestetä.

Muksula: Ei muksulaa.

Kuntosuunnistus: Ei kuntosuunnistusta. Kisaradoilla voi käydä omatoimisesti ilman ajanottoa ostamalla jonkun tarjolla olevista kisaradoista, hinta 10€/kpl.

Toimihenkilöt:
Kilpailun johtaja:	Esko Turkka
Ratamestarit: 	Heikki Kyyrönen 045 8600 606, lasten radat Hannu Peni. 
Valvoja: 		Asko Karjalainen, Iitin Pyrintö
Tiedottaja: 		Jorma Laukkanen, 040 746 0088

Lisätietoa: www.kouvolansuunnistajat.fi  

Tervetuloa!

